فرانسا خاریجی ایشلر ناظیری ژان ایوز لو دریان بعضی عرب اولکه لرینین قطر ایله یاشادیغی بحرانین حلینه یاردیمجی اولماق اوچون 15-16 ژوئیه ده بولگه یه سفر ائده جک.
فرانسا خاریجی ایشلر ناظیرلیگیندن وئریلن معلوماتدا، خاریجی ایشلر ناظری ژان ایوز لو دریان 15-16 ژوئیه ده قطر، سعودیه عربیستانی و بیرلشمیش عرب امیرلیک‌لرینه گئدجگی بیلدیریلیر.
معلوماتدا: "دوستلوق موناسیبت‌لرینده اولدوغوموز بو اؤلکه‌لرله باغلی مؤجود گرگینلیگین ان قیسا مدتده آزالدیلماسینا دعوت ائدیریک، بو، هر کسین خئیرینه اولا‌جاق" ایفاده‌سی ایشلدیلیر.
سؤزوگئدن سفرین آمریکا، اینگیلتره و آلمانیانین سون بحرانلا باغلی سرگیلدیگی اوخشار ایستراتژی چرچیوه‌سینده حیاتا کئچیریله‌‌جگی قئید اولونور.
قطر ایله بعضی عرب اؤلکه‌لری آراسینداکی بحران ژوئیه‌نین 5-ده سعودیه عربیستانی، میصر، بیرلشمیش عرب امیرلیک لری و بحرین رهبرلیک‌لری‌نین قطر ایله بوتون دیپلوماتیک علاقه‌لرینی کسمه‌لری ایله باشلامیشدی.
قطره تحریم تطبیق ائدن 4 اؤلکه موناسیبت‌لرین دوزلدیلمه‌سی اوچون دوحه رهبرلیگینه تورکیه‌نین قطردکی حربی بازاسی‌نین باغلانماسی، ایران ایله علاقه‌لرین کسیلمه‌سی و الجزیره کانالی نین باغلانماسی کیمی شرط‌لرین اولدوغو 13 ماده‌لیک طلب سیاهی‌سی تقدیم ائدیب، قطر ایسه اولوسلار آراسی حقوقا ضد هئچ بیر طلبین قبول ائدیلمه‌یه‌جگینی آچیقلاییب.
